wickkiey/tamil-wikipedia-markdown huggingface dataset:
# ஓரடுக்கு மனை



**ஓரடுக்கு மனை** அல்லது **பங்களா** என்பது ஒரு வகை ஒற்றைத்தள வீட்டைக் குறிக்கும். இவ்வகை வீடுகள் இந்தியாவிலேயே உருவாயின. "பங்களா" என்ற சொல் "வங்காளம்" என்ற பொருள் கொண்டது. வங்காளப் பாணியின் அமைந்த வீட்டைக் குறிக்கவும் ஆங்கிலேயர் "பங்களா" என்ற சொல்லையே பயன்படுத்தினர். தொடக்கத்தில் ஓரடுக்கு மனை என்னும் இவ்வகை வீடுகள், முன்புறத்தில் அகலமான விறாந்தையுடன் கூடிய கூரை வேய்ந்த, ஒரு தளத்தையுடைய சிறிய வீடுகளையே குறித்தது.  

இந்தியா, பாகிசுத்தான் ஆகிய நாடுகளில் ஓரடுக்கு மனை என்பது தொடர்மாடி வீடுகள் அல்லாத ஒற்றைக் குடும்ப வீடுகள் எல்லாவற்றையும் குறிக்கிறது. தற்காலத்தில் இந்தியத் துணைக் கண்டத்தில் ஓரடுக்கு மனை என்பது ஒரு குடும்பம் அல்லது கூட்டுக் குடும்பம் ஒன்று வாழுகின்ற மாடி வீடுகளையும் குறிக்கின்றது. இது பொதுவான வட அமெரிக்க "பங்களா" விலும் வேறுபாடான பொருள் தருகிறது.
# விக்கிப்பீடியா:முதற்பக்கக் கட்டுரைகள்/மே 10, 2010


**செரெங்கெட்டி தேசியப் பூங்கா**, தான்சானியாவின் செரெங்கெட்டிப் பகுதியில் உள்ள பெரிய தேசியப் பூங்கா ஆகும். இது இங்கு ஆண்டுதோறும் நிகழும் விலங்குகளின் இடப்பெயர்வு தொடர்பில் புகழ் பெற்றது. இந் நிகழ்வின் போது ஒன்றரை மில்லியன் வெண்தாடிக் காட்டுமாடுகளும் (wildebeest), 200,000 வரிக்குதிரைகளும் இடம் பெயர்கின்றன.செரெங்கெட்டி தான்சானியாவின் மிகப் பழைய தேசியப் பூங்காவாகும். இன்றும் இது நாட்டின் சுற்றுலாத்துறையின் முக்கிய அம்சமாக உள்ளது.இப்பூங்கா 14,763 சதுர கிலோமீட்டர் பரப்பளவை உள்ளடக்கியுள்ளது. இதற்குள் புல்வெளிகள், ஐதான மரங்களைக் கொண்ட புற்றரைகள், ஆறுசார்ந்த காடுகள் என்பன அடங்கியுள்ளன. இப்பூங்கா நாட்டின் வட பகுதியில் தான்சானிய - கெனிய எல்லையில் அமைந்துள்ளது. இப் பகுதியில் இது மசாய் மாரா தேசிய ஒதுக்ககத்துடன் தொடர்ச்சியாக உள்ளது. இதன் தென்கிழக்குப் பகுதியில் இங்கோரொங்கோரோ பாதுகாப்புப் பகுதியும், தென்மேற்கில் மாசுவா வேட்டைவிலங்கு ஒதுக்ககமும், மேற்கு எல்லையில் இக்கோரோங்கோ மற்றும் குருமெட்டி வேட்டைவிலங்கு ஒதுக்ககமும் உள்ளன. வடகிழக்கில் லொலியோண்டோ வேட்டைவிலங்குக் கட்டுப்பாட்டுப் பகுதி அமைந்துள்ளது.  
---

**மூச்சுத்தடை நோய்** அல்லது **ஈழை நோய்** (ஆஸ்த்துமா) என்பது நுரையீரலில் ஏற்படும் நீடித்த/நாட்பட்ட அழற்சியினால், மீண்டும் மீண்டும் வரக்கூடிய மூச்சு எடுத்தலில் சிரமத்தைக் கொடுக்கும் மூச்சுத்திணறல்/மூச்சிரைப்பு நிலை ஆகும். இதற்கு முக்கிய காரணம் சுவாசக் குழாய்களின் உட்படலத்தில் ஏற்படும் வீக்கத்தால், காற்று உட்சென்று வெளியேறும் பாதையில் ஒடுக்கமேற்பட்டு, காற்றின் ஓட்டத்தில் ஏற்படும் வீழ்ச்சியாகும். சுவாசக் குழாய்களைச் சுற்றியிருக்கும் தசைகளில் ஏற்படும் மீளும் தன்மை கொண்ட சுருக்கம், இறுக்கம் போன்றவையும், நுரையீரலில் ஏற்படும் அழற்சியினால் ஏற்படும் புண்பட்ட நிலை, வீக்கம் என்பனவும் அசெளகரியமான நிலையை ஏற்படுத்தும். இதன் தீவிரத்தன்மையும் , நிகழ்வுகளுக்கிடையிலான இடைவெளியும் மனிதனுக்கு மனிதன் வேறுபடும். இந்த நோய் எல்லா வயதினரிலும் காணப்படுவதாயினும், பொதுவாக குழந்தைகளிலேயே ஆரம்பிக்கும். இந்த நோயின் முக்கியமான அறிகுறிகளாக இழுப்பு, இருமல், நெஞ்சு இறுக்கம், விரைவான, குறுகிய மூச்சு என்பன அமைகின்றன.  
இந்த ஈழை நோயானது **தொய்வு, இழுப்பு, முட்டு, சுவாச முட்டு, மூச்சுத் தடை நோய், மூச்சுப் பிடிப்பு நோய்** என பல்வேறு பெயர்கள் கொண்டு அழைக்கப்படுகிறது.
# எஸ். ஏ. ஐ. மத்தியு


**அருட்திரு எஸ். ஏ. ஐ. மத்தியு** (நவம்பர் 24, 1939 &ndash; சூன் 6, 2016) இலங்கையின் கல்விமானும் சமூக சேவையாளரும் பன்னூலாசிரியருமாவார்.  

## பிறப்பு
இலங்கையின் மத்திய மாகாணத் தலைநகர் கண்டியில் உலப்பனையிலுள்ள மகாவிலாவில் 1939 ஆம் ஆண்டு நவம்பர் 24ந் திகதி பிறந்தார். இவருக்குத் தாய் தந்தையர் இட்ட பெயர் அந்தோணிமுத்து ஆகும்.  

## துறவறம்
1959 செப்டம்பர் 15 இல் புனித வளனார் சபையில் இணைந்த இவர் 1960 செப்டம்பர் 15 இல் முழுத் துறவியானார். அருட் சகோதரர் மத்தியு எனப் பெயரிடப்பட்டார்.  

## கல்வியும் கல்விப்பணியும்
ஆரம்பக் கல்வியை கம்பளை சென். ஜோசப் கல்லூரியில் கற்றார். ஆரம்பத்தில் தோட்டப் பாடசாலை ஒன்றில் ஆசிரியராக பணிபுரிந்தார். கொழும்பு அக்குவைனாசில் இறையியல் கற்றபின் இலங்கையின் மத்தியப் பகுதியில் அமைந்துள்ள பேராதனைப் பல்கலைக்கழகத்தில் இளமாணிப் பட்டத்தையும், பின்னர் கொழும்பு பல்கலைக்கழகத்தில் பயின்று கல்வியியல் டிப்புளோமாவையும் முதுமாணிப் பட்டத்தையும் பெற்றுக்கொண்டார்.  

## கலைப் பங்களிப்பு
### இவருடைய நூல்கள்
- கர்மயோகி பவுல்
- உலகக் கலைகள் ஒரு பார்வை (ஆய்வு நூல்)
- 50 ஆம் ஆண்டை நோக்கி ஜோசப் வாஸ் இலங்கைத் திருச்சபையில் ஏற்படுத்திய தாக்கம்
- வரலாறு தரும் மட்டக்களப்பு (ஆய்வு நூல்)
- ஞானயோகி பவுல்
- அலைபுயலின் நிலைகலன்
- சட்டம், சமயம், ஆட்சி (ஆராய்ச்சி நூல்)
- 200 Years of Methodism in East Lanka- Historical Educational prospective

## மரணம்
சில காலம் நோய்வாய்ப்பட்டிருந்த இவர் 2016 சூன் 6 ஆம் திகதி கல்முனை ஆதார வைத்தியசாலையில் காலமானர். இவரது உடல் சூன் 7 அன்று கல்முனை கார்மேல் பற்றிமாக் கல்லூரி தேசிய பாடசாலையில் பொதுமக்களின் அஞ்சலிக்காக வைக்கப்பட்டு ஆராதனையின் பின் கல்முனை இருதயநாதர் ஆலயத்திற்கு எடுத்துச் செல்லப்பட்டு இறுதி ஆராதனைகளின் பின் கல்முனை சேமக்காலையில் நல்லடக்கம் செய்யப்பட்டது.  

## இவரைப் பற்றி வெளியிடப்பட்ட நூல்கள்
1. பகிரதம்
1. அரம்
1. சிறியன சிந்தியாதே
# ஆழ்வார்பேட்டை, சென்னை



**ஆழ்வார்பேட்டை** (*Alwarpet*) என்பது இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னையின் மேல்தட்டு மக்கள் வசிக்கும் இடமாக விளங்குகிறது. இதன் வடக்கு மற்றும் கிழக்கில் தேனாம்பேட்டை, கிழக்கில் மைலாப்பூர், மந்தைவெளி மற்றும் அபிராமபுரம், தெற்கில் இராஜா அண்ணாமலைபுரம், தென்மேற்கில் நந்தனம் ஆகிய நகரங்களால் சூழப்பட்டுள்ளது. இதன் அருகிலுள்ள மெட்ரோ நிலையம், தேனாம்பேட்டை மெட்ரோ நிலையம். சென்னை மெட்ரோ ரயில் திட்டத்தின் இரண்டாம் கட்டத்தின் கீழ் ஆழ்வார்பேட்டைக்கான புதிய பிரத்யேக நிலையம் முன்மொழியப்பட்டுள்ளது, இது மார்ச் 2021 க்குள் இருக்கக்கூடும், மேலும் 5-7 ஆண்டுகளுக்குள் நிறைவடையும் என்று எதிர்பார்க்கப்படுகிறது.  

போட் கிளப் மற்றும் போயஸ் கார்டன் போன்ற இரண்டு குடியிருப்புப் பகுதிகள் இங்கு உள்ளன. போயஸ்கார்டன் முன்னாள் முதலமைச்சர் ஜெ. ஜெயலலிதா மற்றும் பிரபல நடிகர் ரஜினிகாந்த்தின் இருப்பிடமாகும். போட் கிளப்பில் சென்னை சூப்பர் கிங்ஸ் உரிமையாளரும், இந்தியா சிமென்ட்ஸ் நிர்வாக இயக்குநர் என். ஸ்ரீனிவாசன் வசிக்கிறார். திரைப்பட நடிகர் கமலஹாசன் அலுவலகம் மற்றும் சங்கீத அகாடமி போன்றவை இங்கு உள்ளன. பார்க் செரடன் போன்ற நட்சத்திர விடுதிகள் இங்குதான் உள்ளது. ஆழ்வார்பேட்டை மற்றும் ராஜா அண்ணாமலைபுரத்தை ஒட்டியுள்ள போட் கிளப் சாலை, இந்தியாவில் மூன்றாவது மிக விலையுயர்ந்த இடமாகவும், தென்னிந்தியாவில் மிகவும் விலை உயர்ந்ததாகவும் உள்ளது.  

## அமைவிடம்
சென்னை மத்திய தொடருந்து நிலையத்திலிருந்து 11 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 7 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 18 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 13 கிலோமீட்டர் தொலைவிலும், ஆழ்வார்பேட்டை அமைந்துள்ளது.
# ஏய் நீ ரொம்ப அழகாய் இருக்கே


**ஏய் நீ ரொம்ப அழகாய் இருக்கே** 2002 ஆம் ஆண்டு வெளிவந்த தமிழ்த் திரைப்படமாகும். வசந்தின் இயக்கத்தில் வெளிவந்த இத்திரைப்படத்தில் ஷாம், சினேகா, விவேக் மற்றும் பலர் நடித்திருந்தனர்.  

பழனிபாரதி, தாமரை, பா. விஜய் மற்றும் கபிலன் ஆகியோர் பாடல்களை எழுதியிருந்தனர்.
# மின்னல் கடத்தி



**இடி தாங்கி அல்லது மின்னல் கடத்தி** *(Lightning rod or Lightning conductor)* என்பது ஓர் உலோகக் கம்பி கட்டமைப்பில் பொருத்தப்பட்டு மின்னல் தாக்குதலில் இருந்து கட்டமைப்பை பாதுகாக்கும் நோக்கம் கொண்ட அமைப்பாகும். மின்னல் ஒரு கட்டமைப்பை தாக்கினால் நெருப்பு அல்லது அதிக மின்சாரம் தோன்றி அக்கட்டமைப்பு பாதிக்கப்படும். மாறாக இடிதாங்கி பொருத்தப்பட்டிருந்தால் மின்னல் முதலில் இடிதாங்கியை தாக்கும். இடிதாங்கியுடன் இணைக்கப்பட்டுள்ள கம்பி வழியாக மின்னல் தரைக்கு கடத்தப்பட்டு மின்சாரம் பாய்ந்து இறக்கும் ஆபத்து தவிர்க்கப்படுகிறது.  

மின்னல் பாதுகாப்பு அமைப்பில் மின்னல் கடத்தி என்பது அவ்வமைப்பின் ஒற்றை அங்கமாகும். மின்னல் கடத்தி அதன் பாதுகாப்பு செயல்பாட்டை மேற்கொள்ள பூமியுடன் ஓர் இணைப்பு தேவைப்படுகிறது. உள்ளீடற்ற கம்பிகள், திடமான கம்பிகள், கூர்மையான கம்பிகள், வட்டமான கம்பிகள், தட்டையான கீற்றுகள் அல்லது தடிப்பான முடித்தூரிகை போன்ற பல வடிவங்களில் மின்னல் கடத்திகள் தயாரிக்கப்படுகின்றன.  

மிக உயரமான கட்டிடங்களை மின்னலிலிருந்து பாதுகாக்க மின்னல் கடத்தி உதவுகிறது. இதனை பேச்சு வழக்கில் இடிதாங்கி என்று கூறுவதும் உண்டு. இது கட்டிடத்தின் வழியே தரைக்குச் செல்லும் ஒரு நீண்ட, தடித்த தாமிரத் தண்டினைக் கொண்டிருக்கும். தண்டின் கீழ் முனையானது, தரையின் அதிக ஆழத்தில் புதைக்கப்பட்டுள்ள தாமிரத் தட்டுடன் இணைக்கப்பட்டிருக்கும். அதன் மேல் முனையில் பல்வேறு வடிவ கூர்முனைகள் உடைய தாமிர ஊசிகள் இணைக்கப்பட்டு, கட்டிடத்தின் உயரமான பகுதியில் பொருத்தப்பட்டிருக்கும்.  

எதிர்மின்னூட்டம் பெற்ற மேகம் கட்டிடதின் மேல் செல்லும்பொது, கடத்தியின் கூர் முனைகளில் நேர்மின்னூட்டம் தூண்டப்படுகிறது. நேர்மின்னுட்டம் பெற்றுள்ள கூர்முனைகள் அருகில் உள்ள காற்று மூலக்கூறுகளை அயனியாக்கம் செய்கின்றன. இதனால் மேகத்தில் உள்ள எதிர் மின்னோட்டம் சமன் செய்யப்பட்டு மேகத்தின் மின்னழுத்தம் குறைகிறது. கடத்தியால் கவரப்பட்ட எதிர்மின்னுட்டம் தரையை நோக்கிப் பயணிக்கிறது. இதன் மூலம் கட்டிடம் மின்னலின் தாக்குதலில் இருந்து பாதுகாக்கப்படுகிறது.  

அனைத்து வகையான மின்னல் கடத்திகளுக்கும் உள்ள பொதுவான முக்கிய பண்பு என்னவென்றால், அவை அனைத்தும் தாமிரம் மற்றும் அலுமினியம் போன்ற கடத்தும் பொருட்களால் ஆனவை என்பதாகும். தாமிரமும் அதன் கலப்பு உலோகங்கங்களும் இப்பயன்பாட்டிற்கான மிகவும் பொதுவான பொருட்களாகும் .
# நாகாலாந்தின் இனப்போராட்டம்

**நாகாலாந்தின் இனப் போராட்டம்**, 1993ஆம் ஆண்டு முதல் இந்தியாவின் வடகிழக்கில் குக்கி இனத்தினருக்கும் நாகர் இனத்தினருக்கும் இடையே இருந்துவரும் ஓர் போராட்டமாகும்.முதலில் மணிப்பூரின் உக்ருல் மாவட்டதில் **தங்குல்** இனத்தவர்கள் தங்கள் பகுதியிலிருந்து குக்கி இனத்தவரை வெளியேற்ற இப்போராட்டம் துவங்கியது. இப்போதைய நிலையில் பல புரட்சிக்குழாம்கள் போராடி வருகின்றன. *நாகாலாந்து தேசிய சோசலிச மன்றம் (ஐசக்-முய்வா)* குழுவினர் மாவோவின் கொள்கைகளைப் பின்பற்றும் கிறித்துவ மாநிலம் கோரியும் *நாகாலாந்து தேசிய சோசலிச மன்றம் (காப்லாங்)* குழுவினர் சுதந்திர "பெரும் நாகாலாந்து" கோரியும் போராடிவருகின்றன.  

1950களில் ஏற்பட்ட வன்முறை படிப்படியாகக் குறைந்து 1980களில் முற்றிலும் கட்டுப்பாட்டில் இருந்தது. 1993ஆம் ஆண்டு நாகர்களுக்கும் குக்கிகளுக்கும் வன்முறை வெடித்தது.  

## நாகாலாந்து புரட்சியாளர்கள்

நாகாலாந்தில் இயங்கும் பல்வேறு புரட்சி இயக்கங்கள்:  

1. **நாகா தேசிய மன்றம்** - 1940கள் மற்றும் 1950களில் செயல்பட்ட அரசியல் இயக்கம் அங்காமி சாப்பு ஃபிசோ தலைமையில் பிரிவினை இயக்கமாக மாறியது.
1. **'நாகாலாந்து தேசிய சோசலிச மன்றம் (ஐசக் முய்வா)**': சனவரி 31, 1980 அன்று ஐசக் சிஷி சுவு,துய்ங்கலெங் முய்வா மற்றும் எசு.எசு.காப்லாங் ஆகியோரால் நிறவப்பட்டது. இவர்களது நோக்கு "பெரும் நாகாலாந்து" ('நாகாலிம்' அல்லது நாகாலாந்து மக்கள் குடியாட்சி) ஏற்படுத்துவதும் மாசே துங் கோட்பாடுகளைப் பின்பற்றுவதுமாகும்.
1. **''நாகாலாந்து தேசிய சோசலிச மன்றம் (காப்லாங்)**' : நாகர் இனத்தவர்களிடையே உருவான வேற்றுமையால் ஏப்ரல் 30, 1988 அன்று உருவானது. இவர்களது நோக்கம் இந்திய ஆட்சிப்பகுதியில் உள்ள நாகர்கள் வாழுமிடங்களையும் அடுத்துள்ள மியான்மரில் உள்ள நாகர்கள் வாழுமிடங்களையும் உள்ளடக்கிய "பெரும் நாகாலாந்து" அமைப்பதாகும்.
1. **நாகா தேசிய மன்றம் (அடினோ)** – NNC (Adino): மிகப் பழமையான நாகா அரசியலமைப்பு, தற்போது புரட்சியாளர் ஃபிசோவின் மகள் தலைமையில் போராடி வருகிறது.
1. **நாகா கூட்டமைப்பு அரசு**: 1970களில் இயங்கிய பிரிவினை இயக்கம். இதன் தலைவர் சிறைபட்டு தலைமையகம் அழிக்கப்பட்டபின்னர் இவ்வியக்கம் வலிமையிழந்துள்ளது.
1. **நாகா கூட்டமைப்புப் படை**:சீனாவில் பயிற்றிவிக்கப்பட்ட பல உறுப்பினர்களைக் கொண்ட பிரிவினை இயக்கம். 1970களில் தீவிரமாக இயங்கியது.
# மாம்பலம்



**மாம்பலம்** ("Mambalam") இந்தியாவின் சென்னை நகரின் மையப்பகுதியில் அமைந்துள்ள ஒரு நகர்ப்பகுதி ஆகும்.  

சென்னையின் பழமை வாய்ந்த பிராமணக் குடியிருப்புப் பகுதிகள் இங்கு உள்ளன. தி.நகர், நந்தனம், சைதாப்பேட்டை, கோடம்பாக்கம் போன்றவை மாம்பலத்தை சுற்றி உள்ளன. மாம்பலத்தில் இரங்கநாதன் தெரு, ஆர்யகௌடா சாலை, துரைசாமி சுரங்கபாதை, தம்பையா சாலை, தபால் குடியிருப்பு, பிருந்தாவன் வீதி, முதலியன முக்கிய வழித்தடங்கள். கர்நாடக இசை, ஆன்மிகம், நாடகம், புதினம் போன்றவை சென்னையில் தழைத்தோங்கியதற்கு மாம்பலத்தின் பங்கும் இன்றியமையாதது.  

## பெயர்க்காரணம்
வில்வ மரங்கள் (*Aegle mermelos*) நிறைந்த பகுதியாதலால் மாவில்வம்=மாவிலம்=மாம்பலம் எனப் பெயர் பெற்றது.  

"மயிலை மேல் அம்பலம்" (மயிலையின் மேற்குப் பகுதியில் அமைந்துள்ளதால்), மேல் அம்பலம் பிந்நாளில் "மேற்கு மாம்பலம்" என மருவியதாகவும் நம்பப்படுகிறது.  

## வரலாறு
சென்னை மாநகரத்துடன் இணைப்பதற்கு முன்பு, மாம்பலம் பகுதி செங்கல்பட்டு மாவட்டம் சைதை (சைதாபேட்டை) வட்டத்தில் ஒரு கிராமமாக விளங்கியது. நகரமயமாக்கல் மூலம் மாம்பலம் பகுதிகள் சீர்படுத்தப்பெற்றன. 1911ல் கட்டப்பட்ட மாம்பலம் தொடருந்து நிலையம் முக்கியப் பங்கு வகிக்கிறது. இது சென்னை கடற்கரை - செங்கல்பட்டு மின்சார தொடருந்தின் முக்கிய வழித்தடமாகும்.  

## கோயில்கள்
இங்குள்ள காசி விஸ்வநாத சுவாமி , மற்றும் கோதண்டராம சுவாமி முதலியன முக்கிய சைவ, வைணவத் திருத்தலங்களாகும்.  

## அயோத்தியா மண்டபம்

1954-ஆம் ஆண்டில் துவக்கப்பட்ட **சிறீ ராம் சமாஜம்** மூலம் சைவ, வைணவ ஆன்மிக வழிபாட்டிடமாக விளங்குகிறது. இங்கு இராம நவமி வெகு சிறப்பாகக் கொண்டாடப்படுகிறது.  

## ஆர்யகௌடா சாலை
ராவ் பகதூர் ஹச். பி. ஆர்ய கௌடரின் நினைவாக இச்சாலை ஆர்ய கௌடா சாலையென வழங்கப்பெறுகிறது. சென்னையின் ரயில் நிலைய சேவைக்கு இவர் ஆற்றிய அருந்தொண்டினால் இப்பெயரிடப்பட்டது.  

## இங்கு வாழ்ந்த முக்கிய பிரமுகர்கள்
- விக்கிரமன் - 50 வருட பாரம்பரிய அமுதசுரபி இதழின் பதிப்பாசிரியர்,
- கோமல் சுவாமிநாதன் - தமிழ் எழுத்தாளர், திரைப்பட இயக்குநர் மற்றும் இதழாளர்,
- லா. ச. ராமாமிர்தம் - எழுத்தாளர்,
- நாகேஷ் - திரைப்பட நடிகர்,
- ராதா & திருமதி. ஜெயலட்சுமி - திரை, கர்நாடக இசைப் பாடகிகள்

## இவற்றையும் காண்க
- மாம்பலம் வட்டம்
# சேப்பாக்கம்


**சேப்பாக்கம்** (ஆங்கிலம்: *Chepauk*), இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது வங்காள விரிகுடா கடலை ஒட்டி அமைந்துள்ளது. சேப்பாக்கம் என்ற பெயர் எம். ஏ. சிதம்பரம் சர்வதேச துடுப்பாட்ட அரங்கத்தை குறிக்க பிரபலமாக பயன்படுத்தப்படுகிறது, இது சேப்பாக்கம் அரங்கம் என்றும் அழைக்கப்படுகிறது. இந்த துடுப்பாட்ட அரங்கத்தில், உள்நாட்டு மற்றும் சர்வதேச போட்டிகள் நடத்தப்படுகிறது. இங்குள்ள கலச மஹால், இந்தோ சரசனிக் பாணியில் கட்டப்பட்ட ஒரு பழமையான அரண்மனையாகும்.  

"சேப்பாக்" என்ற பெயர் "ஆறு தோட்டங்கள்" என்று பொருள்படும், "சே பாக்" என்ற உருது வார்த்தையிலிருந்து பெறப்பட்டிருக்கலாம் என்று நம்பப்படுகிறது. சேப்பாக்கத்தின் அஞ்சல் குறியீட்டு எண் *600005* ஆகும். சேப்பாக்கத்தின் முக்கிய சாலைகள் பெல்ஸ் சாலை, வாலாஜா சாலை மற்றும் அருகிலுள்ள திருவல்லிக்கேணியில், அண்ணா சாலை செல்கிறது.  

## அமைவிடம்
சென்னை மத்திய தொடருந்து நிலையத்திலிருந்து 3 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 3 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 17 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 11 கிலோமீட்டர் தொலைவிலும், சேப்பாக்கம் அமைந்துள்ளது.  

## முக்கிய இடங்கள்
சேப்பாக்கத்தில் உள்ள முக்கிய இடங்கள் கீழே கொடுக்கப்பட்டுள்ளது:  

- சென்னைப் பல்கலைக்கழகம்
- எழிலகம் கட்டிடம்
- சேப்பாக்கம் துடுப்பாட்ட அரங்கம்
- மெரினா கடற்கரை
- அண்ணா சதுக்கம்
- எம். ஜி. ஆர் நினைவிடம்
- ஜெயலலிதா நினைவிடம்
- கலைவாணர் அரங்கம்

## போக்குவரத்து
சென்னையில் உள்ள பறக்கும் தொடருந்து நிலையங்களில், சேப்பாக்கம் தொடருந்து நிலையமும் ஒன்றாகும்.  

**சேப்பாக்கம் வழியாக செல்லும் மாநகரப் பேருந்துகள்:**  

- பெல்ஸ் சாலை, துடுப்பாட்ட அரங்கம் மற்றும் வாலாஜா சாலை வழியாக: 22A, 6A, 22, 27B, 127B, 27L, 27H, 40, 40A, M28
- வாலாஜா சாலை மற்றும் அண்ணா சதுக்கம்: 11H
- கடற்கரை சாலை (சேப்பாக்கம் மற்றும் அண்ணா சதுக்கம்): 13 series, 45B,45E, PP19, PP21, 21G, G21, H51, PP51, 21H, H21, 6D, 6E, 12G, 25G, 21K, M21K, 21L முதலியன.

## அரசியல்
இது சேப்பாக்கம்-திருவல்லிக்கேணி சட்டமன்றத் தொகுதிக்கும், மத்திய சென்னை மக்களவைத் தொகுதிக்கும் உட்பட்டது.  

## படங்கள்
# திருச்சம்பரம் கோவில்

**திருச்சம்பரம் கோவில்** தென் இந்தியாவின், கேரளாவில் உள்ள கண்ணூர் மாவட்டத்தில் இருந்து சுமார் 20 கிலோ மீட்டர் தொலைவில் உள்ளது. அது வணிக ரீதியில் நறுமணப் பண்டங்களுக்குப் பெயர் போன தளிப்பரம்பா நகரத்திற்கு அருகாமையில் அமைந்துள்ளது. இந்தக் கோவிலின் பெயரானது, திரு சம்பரம் அல்லது புனித சம்பரம் என்று அறியப்பட்ட மகரிஷி சம்பரம் என்பவர் நினைவில் அமைந்ததாகும்.  

## ஆலய சிறப்பு
இந்தக் கோவிலில் அமர்ந்து அருள் பாலிப்பவர் இறைவன் கிருஷ்ணராகும். இந்தக் கோவிலின் கர்பக்கிரகம் மற்றும் இதர சுவர்களில் காணப்படும் சிற்பங்கள் சிற்பக்கலைக்கு ஒரு பெரிய எடுத்துக் காட்டாகும். தென் இந்தியாவில் அமைந்திருக்கும் இந்தக் கோவிலின் சுவர்களில் காணப்படும் வண்ண வண்ண ஓவியங்களின் அழகையும் மெருகையும் சொல்வதற்கு ஈடாகாது. திருச்சம்பரம் கோவிலில் மூன்று குளங்கள் காணப்படுகின்றன. மேலும் துர்க்கை அம்மனை வழிபடும் சந்நிதியில் நாலு பக்கமும் நீரால் சூழ்ந்துள்ளது ஒரு அற்புதக் காட்சியாகும்.  

## திருவிழா
ஆண்டுதோறும் நடைபெறும் கோவில் திருவிழா (உற்சவம்) மிகவும் அழகான நிகழ்ச்சியாகும். இந்த விழா பதினைந்து நாட்கள் நீண்டதாகும், மலையாள வழக்கப்படி கும்ப மாதம் 22 முதல் மலையாள நாட்காட்டிக் குறிப்பின் படி (பொதுவாக மார்ச் 6) இந்த உற்சவம் கொடியேற்றம் (கோவில் கொடியை பறக்க விடுவது) நிகழ்ச்சியுடன் துவங்குகிறது, மேலும் மீனம் மாதம் 6 அன்று முடிவுக்கு வருகிறது (பொதுவாக மார்ச் 20) மேலும் கூடிப்பிரியல் நிகழ்ச்சியுடன் முடிவடைகிறது (உற்சவம் முடிவு பெறுதல்). இதற்கு இடையிலான, 11 நாட்களுக்கு, திடம்பு நிறுத்தம் (கிருஷ்ணர் மற்றும் பாலராமரின் பக்தர்களுடன் கூடிய ஆட்டம் பாட்டம்) என்ற நடன நிகழ்ச்சி பூகொத் நடையில் நடைபெறும் ( திருச்சம்பரம் கோவிலில் இருந்து 1 கிலோ மீட்டர் தொலைவில்).
# வார்ப்புரு:Harvcol/doc



## Usage
Trivially modified version of ; used to display colon for page numbers.  

<pre>  

</pre>  

- The first parameter is the author's last name.
- The second parameter is the year of publication.
- The optional parameter *loc* is the location of the cited material within the reference (e.g., "" yields: .
- The parameter *p* is an optional page parameter (e.g., "" yields: .
- The parameter *pp* is an optional page range parameter (e.g., "" yields: .
- If *Ref*=**, then no hyperlink is created.

*Don't* use leading or trailing spaces. will not work.  

For more information, see the documentation of .  

## Demo references
<div>  
- .
- .
- .
- .
- .
- .
- .
</div>
# வெட்டுக்கிளி


**வெட்டுக்கிளி** கணுக்காலி தொகுதியைச் சேர்ந்த ஒரு பூச்சியினம் ஆகும். வெட்டுக்கிளிகள் வெளித் தோற்றத்தில் தத்துக்கிளிகள் போலிருக்கும். இதனை தத்துக்கிளிகளிலிருந்து வேறுபிரிப்பதற்காக இது குறுமுனை வெட்டுக்கிளி எனப்படும். வெட்டிக்கிளிகள் பல்வேறு நிறங்களில் உள்ளன. வேளாண்மை செய்யப்படும் பயிர்ச் செடிகளுக்குக் சேதம் விளைவிப்பதால் இது உழவர்களின் எதிரி என்று அறியப்படுகிறது.  

## உடலமைப்பு

வெட்டுக்கிளிக்குக் கணுக்களாகப் பிரிவுபட்ட மூன்று இணைக் கால்கள் இருக்கின்றன. இவற்றில் பின் இணைக் கால்கள் பிற கால்களை விட நன்கு வளர்ச்சியுடையதாக இருக்கின்றன. இந்தக் கால்கள் நீண்ட, வலிய கால்கள். இவற்றின் உதவியுடன் தரையிலிருந்து எம்பிக் குதித்து நெடுந்தூரம் தாவிக் குதிக்கிறது. வெட்டுக்கிளியின் குறுகிய, விறைப்பான சிறகு மூடிகளுக்குள் விசிறி வடிவாக மடிக்கப்பட்ட அகன்ற சிறகுகள் இருக்கின்றன. முதிர்ச்சியடைந்த பூச்சிகள் நன்றாகப் பறக்கின்றன.  

## உணவாக
உலகின் சில நாடுகளில் வெட்டுக்கிளிகள் புரதச்சத்து நிறைந்திருப்பதால் உணவாக உட்கொள்ளப்படுகின்றன. எடுத்துக்காட்டாக மெக்சிகோவில் இவை உண்ணப்படுகின்றன.  

## இந்தியாவில் பாலைவன வெட்டுக்கிளிகளின் படையெடுப்பு, ஆண்டு மே 2020

27 ஆண்டுகளுக்குப் பின்னர், 2019-இல் ஆப்பிரிக்காவிலிருந்து புறப்பட்ட பாலைவன வெட்டுக்கிளிகள் ஈரான், இந்தியாவுக்குள் வந்த திரளானது ஈரான் மற்றும் பாகிஸ்தானில் இருந்து வந்தது. குசராத்து மற்றும் இராஜஸ்தானில் இவற்றின் பரவல் கடந்த ஆண்டின் பிற்பகுதியில் தொடங்கியது. திசம்பர் மாதத்தில் குசராத்தில் 17,000 எக்டேர் பரப்பளவில் இருந்த, பெரும்பாலும் சீரகப் பயிர்கள் சேதம் அடைந்தன. மேற்கு இராஜஸ்தானின் பகுதிகளில் குறைந்தது 3,50,000 எக்டேர் பரப்பளவில் இருந்த பயிர்கள் இவற்றால் அழிக்கப்பட்டன. மே மாதத்தில் இராஜஸ்தான் மற்றும் மத்திய பிரதேசம் ஆகிய மாநிலங்கள் வெட்டுக்கிளி திரள்களால் மோசமாக பாதிப்படைந்தன. இத்திரள்கள் ஒரு கிலோ மீட்டர் அகலம் உடையதாக இருந்தன. இது கடந்த 27 ஆண்டுகளில் நடந்த வெட்டுக்கிளித் தாக்குதல்களில் மிக மோசமானதாகும்.
# கானு சன்யால்


**கானு சன்யால்** (Kanu Sanyal) (1929 &ndash; March 23, 2010 ,) இந்தியாவின் **நக்சல்பாரி இயக்கத்தினை** முன்னெடுத்துச் சென்ற முதன்மையான கம்யூனிசத் தலைவர்களில் ஒருவராவார்.1969ஆம் ஆண்டு இந்தியப் பொதுவுடமைக் கட்சி (மார்க்சியம்-லெனினியம்) நிறுவிய தலைவர்களில் ஒருவருமாவார்.  

## வாழ்க்கை வரலாறு
டார்ஜிலிங் மாவட்டத்தில் கார்சியாங்கில் பிறந்த சன்யால் தனது உடன்பிறந்தோர் ஐவரில் மிகவும் இளையவராவார்.அவரது தந்தை ஆனந்த் கோவிந்த் சன்யால் கார்சியாங் நீதிமன்றத்தில் பணியாற்றி வந்தார். கார்சியாங்கின் எம்ஈ பள்ளியில் 1946ஆம் ஆண்டு மெட்ரிக் தேர்வில் தேர்ந்து ஜல்பைகுரி கல்லூரியில் இடைநிலைக் கல்விக்காக சேர்ந்தபோதும் பாதியிலேயே விலகினார். டார்ஜிலிங்கின் கலிம்போங் நீதிமன்றத்தில் உதவியாளராகச் சேர்ந்தார்.வங்காள முதலமைச்சர் விதான் சந்திர ராய் (பி.சி.ராய்) வருகையின்போது கருப்புக்கொடி காட்டியமையால் கைது செய்யப்பட்டார். சிறையில் சாரு மஜும்தாரை சந்தித்தார்.சிறையிலிருந்து வெளியேறியதும் முழுநேர உறுப்பினராக இந்திய பொதுவுடமைக் கட்சியில் இணைந்தார்.1964ஆம் ஆண்டு கட்சி பிளவுபட்டபோது மார்க்சியப் பிரிவில் இணைந்தார்.1969ஆம் ஆண்டு டார்ஜிலிங்கின் நக்சல்பாரி கிராமத்தில் வெடித்த ஆயுதப் புரட்சிக்குத் தலைமை தாங்கினார். தனது வாழ்வின் பதினான்கு ஆண்டுகளை சிறையில் கழித்துள்ளார்.மார்ச் 23,2010 அன்று சிலிகுரியிலிருந்து 25 கி.மீ தொலைவில் உள்ள செஃப்டுல்லாயோட் கிராமத்தில் உள்ள தமது இல்லத்தில் தூக்கிட்டு தற்கொலை செய்துகொண்டார்.  

## அரசியல் இயக்கம்
கொல்கத்தாவில் 1969ஆம் ஆண்டு விளாடிமிர் லெனினின் பிறந்தநாளன்று ஓர் பொதுக்கூட்டத்தில் இந்திய பொதுவுடமைக் கட்சி (மார்க்சியம்-லெனினியம்) என்ற கட்சியை அறிவித்தார். இந்தியப் புரட்சிக்கு வித்திடும் டெராய் அறிக்கையைத் தயாரித்தார்.அவரது செல்வத் துறப்பு மற்றும் பாட்டாளிகளுடனான தோழமை மேற்கு வங்கத்தில் அவரது மதிப்பு உயரப் பெரிதும் காரணமாக அமைந்தது. அவரது அமைப்பினரின் செயல்பாடுகள் மிகவும் இரகசியமாக நடைபெற்றன. பிற பொதுவுடமைக் கட்சிகள் பின்பற்றிய *அனுசீலன்* வழிமுறைக்கு மாறாக இவரது இயக்கம் *ஜூகாந்தர்* வழிமுறையைப் பின்பற்றியது. இவ்வழிமுறைகளில் உடல்நலமேம்பாட்டு மன்றங்கள் இரகசியமாக இயக்கத்தை முன்னெடுத்துச் சென்றன. ஜூகாந்தர் ஆர்வலர்கள் சங்கேதமொழிகளைப் பரிமாறிக்கொண்டு அவ்வப்போது தீவிரவாதத் தாக்குதல்களை நடத்த முன்மொழிந்தார்.தனக்குத் துணையாக பொதுவுடமைக்கடசி ஆட்சியிலிருந்த  
அடுத்துள்ள சீனாவின் உதவியை நாடினார்.பல நேரங்களில் பொதுமேடைகளில் தனக்கு சீன அரசிடமிருந்து உதவி கிடைப்பதாக அறிவித்துள்ளார். ஆனால் அவை தார்மீகமானதா நிதி அல்லது போர்முறை வழியிலானதா என்ற தெளிவு இல்லை.  

## கைதும் சிறைவாழ்வும்
ஆகத்து 1970ஆம் ஆண்டு அவர் கண்டுபிடிக்கப்பட்டு கைதானார். அவரது கைது குறித்த செய்தி பரவியதும் மாநிலமெங்கும் வன்முறை வெடித்தது. பார்வதிபுரம் நக்சலைட் சதி வழக்கில் குற்றவாளியாக ஆந்திராவின் விசாகப்பட்டினம் நகரில் ஏழாண்டுகள் சிறையில் இருந்தார். மேற்க வங்கத்தில் ஆட்சிக்கு வந்த பொதுவுடமைக் கட்சி முதலமைச்சர் ஜோதி பாசுவின் முயற்சியால் 1977ஆம் ஆண்டு விடுதலையானார். விடுதலையானபோது, தனது வன்முறை வழிகளை கைவிட்டதாக பொது அறிவிப்புச் செய்தார். தமது ஆதரவாளர்களை ஒருங்கிணைத்து பொதுவுடமை புரட்சியாளர்களின் அமைப்புக்குழுவினை நிறுவினார்.
# அனுஷ்கா சங்கர்


**அனுஷ்கா சங்கர்** (*Anoushka Shankar*, ; பிறப்பு: சூன் 9, 1981) இந்திய சித்தார் இசைக்கலைஞரும் இசையமைப்பாளரும் ஆவார். இவர் ரவிசங்கரின் மகளும், நோரா ஜோன்சின் தனது தந்தை வழியில் ஒன்று விட்ட சகோதரியுமாவார்.  

## சொந்த வாழ்க்கை மற்றும் கல்வி
இலண்டனில் பிறந்த அனுஷ்கா தமது குழந்தைப் பருவத்தை லண்டன் மற்றும் தில்லி ஆகிய இரு இடங்களிலும் கழித்தார். பதின்ம வயதில் அவர், கலிபோர்னியா என்சினிடாஸில் வசித்து, சான் டைகுட்டியோ அகாடமியில் பயின்றார். 1999 ஆம் ஆண்டில் சிறப்புப் பட்டப்படிப்பு பயின்ற அவர், கல்லூரியில் சேருவதை விடவும், இசைத் துறையில் சாதனை புரிவதையே விரும்பினார்.  

### ஆதரவு நிகழ்ச்சிகள்
2002ஆம் ஆண்டு நவம்பர் மாதம் 29 அன்று, அவர் லண்டன் நகரில் ராயல் ஆல்பர்ட் ஹால் என்னுமிடத்தில் *ஜார்ஜிற்கான இசை நிகழ்ச்சி* என்பதனை நிகழ்த்தி அதில் தாமும் பங்கேற்றார். அது ஜார்ஜ் ஹாரிசன் என்பவரின் நினைவாக, 1971ஆம் ஆண்டு ஹாரிசானுடன், ரவிசங்கர் அளித்த *பங்களாதேஷிற்கான இசை நிகழ்ச்சி* என்னும் ஆதரவு நிகழ்ச்சியின் வடிவில் அமைக்கப்பட்ட நிகழ்ச்சியாக அமைந்தது.  

2008ஆம் ஆண்டு மும்பைத் தாக்குதல்களுக்குப் பிறகு, அனுஷ்காவும் ஜெத்ரோ டுல் ஆகிய இருவரும் 2008ஆம் ஆண்டு நவம்பர் மாதம் 29ஆம் தேதி மும்பை நகரில் நிகழவிருந்த ஒரு நிகழ்ச்சியினை ஒத்தி வைத்தனர். அந்த நிகழ்ச்சியை அவர்கள் *எ பில்லியன் ஹேண்ட்ஸ் கான்சர்ட்* என்னும் பெயரில் தாக்குதல்களுக்குப் பலியானவர்களுக்கான ஒரு ஆதரவு நிகழ்ச்சியாக மாற்றியமைத்து 2008ஆம் ஆண்டு டிசம்பர் ஐந்தாம் நாள் நிகழ்த்தினர். இந்த முடிவைக் குறித்துப் பேசுகையில் அனுஷ்கா இவ்வாறு கருத்துத் தெரிவித்தார்: "ஒரு இசைக் கலைஞராக, நான் இவ்வாறுதான் பேசுகிறேன்; என்னுள் இருக்கும் கோபத்தை நான் இவ்வாறுதான் வெளிப்படுத்துகிறேன் [...] இந்தச் சம்பவங்களால் எங்களது சுற்றுலா முழுவதுமே மாறுதலுக்கு உள்ளாகி விட்டது; நிகழ்ச்சியின் கட்டமைப்பு அதே போலவே இருப்பினும், உணர்வு பூர்வமாக நாங்கள் இன்னும் அதிகமாகவே கூற முயற்சிக்கிறோம்."  

## விருதுகள்
- பிரித்தானிய மக்களவைக் கேடயம் 1998 அனுஷ்கா முற்றிலுமாக சைவ உணவுப் பழக்கம் கொண்டவர். டிரிப்பிள் ஜே உடனான ஒரு வானொலிப் பேட்டியில் (ஞாயிறு இரவு சஃப்ரான்), தாம் ஒரு சைவ உணவுப் பழக்கம் கொண்டவர் அல்ல என்று அவர் கூறியுள்ளார். அனுஷ்கா, ஐக்கிய நாடுகள் உலக உணவு நிரலின் அதிகாரபூர்வமான இந்தியத் தகவலாளர் ஆவார்.

## இசை வரலாறு
### ஒலித்தள இசைத் தொகுப்புகள்
- *அனுஷ்கா* (1998)
- *அனுராக்* (2000)
- *ரைஸ்* (2005)
- *ப்ரீத்திங் அண்டர் வாட்டர்* (2007)

### நேரடி நிகழ்ச்சிகளும் தொகுப்புகளும்
- *கார்னேஜி ஹால் என்னுமிடத்திலான நேரடி நிகழ்ச்சி* (2001)
# குர்துபா கலீபகம்


**குர்துபா உமய்யா கலீபகம்** (Caliphate of Córdoba, அரபு:خلافة قرطبة Khilāfat Qurṭuba), இரண்டாவது இசுலாமிய கலீபகமான உமய்யா கலீபகத்தின் தொடர்ச்சி ஆகும். உமய்யா கலீபகத்தின் கடைசி கலீபாவான இரண்டாம் மர்வான், அப்பாசியர்களால் கொலை செய்யப்பட்டதை தொடர்ந்து உமய்யாக்களின் ஆட்சி முடிவுக்கு வந்தது. இதில் இருந்து தப்பித்து வந்த உமய்யா இளவரசரான முதலாம் அப்துல் ரகுமான் என்பவரால் ஐபீரிய மூவலந்தீவு (அல்-அந்தலுசு) பகுதியில் நிருவப்பட்டதே குர்துபா உமய்யா அமீரகம் ஆகும். இசுலாமிய கலீபா பதவியை அப்பாசியர்கள் கைப்பற்றிக் கொண்டதை அடுத்து, இவர்கள் குர்துபா அமீர்கள் என்று அழைக்கப்பட்டனர். இருப்பினும் இவர்களின் வழிவந்த எட்டாவது அமீரான மூன்றாம் அப்துல் ரகுமான் தன்னைத் தானே கலீபாவாக அறிவித்துக்கொண்டார். எனவே இவரின் பிறகான ஆட்சி குர்துபா உமய்யா கலீபகம் என்று அழைக்கப்பட்டது. கிபி 756 முதல் மூன்று நூற்றாண்டுகள் வரை ஐபீரிய பகுதியை ஆட்சி செய்து வந்த இந்த பேரரசு கிபி 1031ல் ஏற்பட்ட உள்நாட்டு குழப்பங்களை அடுத்து முடிவுக்கு வந்தது.  

குர்துபா உமய்யா கலீபகம் வனிகம் மற்றும் கலாச்சாரத்தில் மிக உயர்ந்த இடத்தில் இருந்தது. மேற்குலகிற்கு ஏற்றுமதி செய்யப்பட்ட இசுலாமியப் பண்பாட்டின் நுழைவாயிலாக விளங்கிய குர்துபா உமய்யா கலீபகம், கட்டிடக்கலையிலும் சிறந்து விளங்கியது. குர்துபா பெரிய பள்ளிவாசல் இதன் கட்டிடக்கலைக்கு ஒரு உதாரனம் ஆகும்.
# ஆர்தர் அரசர்


**ஆர்தர் அரசர்** (*King Arthur*) பிரித்தானியாவின் மன்னராக இருந்தார். இவர் ஒரு நாட்டுப்புறக் கதாநாயகனாகவும், *பிரித்தானிய விவகாரம்* என அழைக்கப்படும் இடைக்கால இலக்கியப் பாரம்பரியத்தில் ஒரு மைய நபராகவும் உள்ளார்.  

வேல்சிய ஆதாரங்களில், ஆர்தர் கிபி 5-ஆம் நூற்றாண்டின் பிற்பகுதியிலும் 6-ஆம் நூற்றாண்டின் முற்பகுதியிலும் ஆங்கிலோ-சாக்சன்களுக்கு எதிரான போர்களில் உரோமானியர்களுக்குப் பிந்தைய பிரித்தானியர்களின் தலைவராகச் சித்தரிக்கப்படுகிறார். இவர் முதன்முதலில் இரண்டு இடைக்காலத் தொடக்க வரலாற்று ஆதாரங்களான *அன்னாலசு கேம்பிரியா*, *இசுத்தோரியா பிரிட்டோனம்* ஆகியவற்றில் தோன்றினார். ஆனால் இவை அவர் வாழ்ந்த 300 ஆண்டுகளுக்குப் பிறகு வந்தவை என்று கருதப்படுகிறது. மேலும் அந்தக் காலத்தைப் படிக்கும் பெரும்பாலான வரலாற்றாசிரியர்கள் இவரை ஒரு வரலாற்று நபராக கருதவில்லை. 'ஒய் கோடோடின்' போன்ற தொடக்ககால வேல்சியக் கவிதைகளிலும் இவரது பெயர் உள்ளது. இந்த பாத்திரம் வேல்ஸ் புராணத்தின் மூலம் உருவானது. மனித மற்றும் இயற்கைக்கு அப்பாற்பட்ட எதிரிகளிடமிருந்து பிரிட்டனைப் பாதுகாக்கும் ஒரு சிறந்த போர்வீரனாகவோ அல்லது நாட்டுப்புறக் கதைகளின் மந்திர நபராகவோ தோன்றியது. சில நேரங்களில் புராணங்களில் உள்ள மறுஉலகமான ஆன்னுடன் தொடர்புடையது.  

## வரலாற்றுச் சிறப்பு
போரில் படைகளை நடத்திச் செல்லும் ஆர்தர் , 1898]]  
ஆர்தர் மன்னர் பாரம்பரியமாக ஒரு வரலாற்று நபராக ஏற்றுக்கொள்ளப்பட்டார். அவர் ஒரு பண்டைய பிரித்தானியப் போர் தளபதியாகவும், குறைந்தபட்சம் 12 ஆம் நூற்றாண்டின் முற்பகுதியில் இருந்து ஒரு மன்னராகவும் இருந்ததாக முதலில் கருதப்பட்டது. இருப்பினும், இவரது பல்வேறு செயல்கள் குறித்து நிறைய விவாதங்கள் நடந்தன. மேலும் சமகால அறிஞர்கள் மற்றும் மதகுருமார்கள் பொதுவாக இவரது தீவிர நீண்ட ஆயுள் மற்றும் எதிர்கால வருகை குறித்த பிரபலமான இடைக்கால நம்பிக்கையை மறுத்தனர். பதினெட்டாம் நூற்றாண்டிலிருந்து, ஆர்தரின் வரலாற்றுத் தன்மை குறித்து கல்விசார் விவாதம் நடந்து வருகிறது. ஆர்தரின் கதையின் விவரங்கள் முக்கியமாக வேல்ஸ் புராணங்கள், ஆங்கில நாட்டுப்புறக் கதைகள் மற்றும் இலக்கியக் கண்டுபிடிப்புகளால் ஆனவை. மேலும் அந்தக் காலகட்டத்தைப் பற்றி எழுதிய பெரும்பாலான நவீன வரலாற்றாசிரியர்கள் இவர் ஒரு வரலாற்று நபர் என்று நினைக்கவில்லை..  

## தொல்லியல் சான்றுகள்
கடலோர தாழ்நிலப் பகுதிகளிலும், இங்கிலாந்தாக மாறவிருந்த இடத்திலும் கிடைத்த தொல்லியல் சான்றுகள், கி.பி 500 மற்றும் 550 க்கு இடையில் பெரிய பிரித்தானியாவிற்கு ஆரம்பகால ஆங்கிலோ-சாக்சன் இடம்பெயர்வு தலைகீழாக மாற்றப்பட்டதைக் காட்டுகின்றன, இது பிராங்கிஷ் நாளாகமங்களுடன் ஒத்துப்போகிறது. கிளாஸ்டன்பரி துறவிகள் 1180 ஆம் ஆண்டில் ஆர்தரின் கல்லறையைக் கண்டுபிடித்ததாகக் கூறப்படுகிறது.
# மன அழுத்தம்


**மன அழுத்தம்** (Stress) என்பது மனிதன் அல்லது விலங்கு உயிரினத்தில் உண்மையாகவோ அல்லது கற்பனையாகவோ, உடல் ரீதியாக அல்லது மன ரீதியாக ஏற்படும் தாக்கங்களுக்கு சரியான முறையில் எதிர்ச் செயலை செய்ய முடியாத நிலை தோன்றுவதன் தொடர்விளைவு அல்லது பின்விளைவாகும். இந்த மன அழுத்தம் என்ற பதம் உயிரியல் மற்றும் உளவியல் அடிப்படையில் முதலில் 1930 ஆம் ஆண்டில் பயன்படுத்தப்பட்டது. இருப்பினும் அண்மைக் காலங்களில் இதுபற்றி மிக அதிகமாகப் பேசப்பட்டு வருகிறது.  

மன அழுத்தத்தின் அறிகுறிகள் உடல், மன, பழக்கவழக்கம் தொடர்பில் மாற்றங்களை ஏற்படுத்தும். மன அழுத்தத்தின் பொதுவான அறிகுறிகளாக எச்சரிக்கை உணர்வு, அதிகரிக்கும் அதிரினலின் சுரப்பு, அதிகரிக்கும் சோர்வு, எளிதில் எரிச்சலடைதல் அல்லது கோபமடைதல், தசைகளில் ஏற்படும் இறுக்கம், எதிலும் கவனம் செலுத்த முடியாத நிலைமை போன்றவற்றுடன், அதிகரிக்கும் இதயத் துடிப்பு, தலைவலி போன்ற சில உடலியங்கியல் பிரச்சனைகளும் காணப்படும்.  

## சொல்லியல் ஆரம்பம்
Hans Selye என்ற உட்சுரப்பியியலாளரால் முதன் முதலில் உயிரியலில் இந்த மன அழுத்தம் என்ற பதம் பயன்படுத்தப்பட்டது. பின்னர் எந்தவொரு தாக்கத்திற்கும் தவறான ஓர் உடற்றொழிலியல் எதிர் விளைவு கொடுக்கப்படும் நிலையைக் காட்டுவதாக இந்த பதத்தை விரிவுபடுத்தினார். மன அழுத்தத்தைத் தூண்டக்கூடிய காரணியினால், மிதமான எரிச்சல் அல்லது கோபம் கொள்ளும் நிலை தொடங்கி, மிகவும் தீவிரமான தொழிற்பட முடியாத நிலை வரையான பாதிப்பு ஏற்படுவதால், மன, உடல் நலத்தில் செயல் நிறுத்தம் ஏற்படலாம் எனக் கூறினார்.  

## அறிகுறிகள்
மன அழுத்தமானது வெவ்வேறு நிலைகளில் காணப்படுவதுடன், அறிகுறிகளும் வேறுபடும். இந்த அறிகுறிகள் மனிதருக்கேற்ப, சூழ்நிலைக்கேற்ப, தீவிரத்தின் அளவிற்கேற்ப வேறுபடும். இதனால் உடல் நலம் பாதிப்படைவதுடன், மனச்சோர்வும் ஏற்படும்.  

- *உணர்வு தொடர்பானவை:* அதிகரித்த கவலை, மனக் குழப்பம், மனக் கலக்கம் அல்லது மனப் போராட்டம், எளிதில் எரிச்சலுறல் அல்லது கோபப்படல், மனதை ஓய்வாக வைத்துக்கொள்ள முடியாமல் உணர்தல், தனிமையாக உணர்தல், மனச்சோர்வு அல்லது உளச்சோர்வு
- *உடற்றொழிலியல் இடர்கள்:* தலைவலி, நெஞ்சுவலி போன்ற வலிகள், வயிற்றுப்போக்கு (Diarrhoea) அல்லது மலச்சிக்கல், (Constipation), குமட்டல் (Nausea), தலைச்சுற்றல் (Dizziness), அதிகரித்த இதயத் துடிப்பு
- *பழக்கவழக்கம் தொடர்பானவை:* மிக அதிகமாகவோ, மிகக் குறைவாகவோ உணவு உட்கொள்ளல், அதிக தூக்கம் அல்லது தூக்கமின்மை, சமூகத்திலிருந்து ஒதுங்கி இருத்தல், வேலைகளைத் தள்ளிப்போடல், பொறுப்புகளில் இருந்து ஒதுங்குதல், அதிகரிக்கும் மதுபானப் பாவனை, போதைப்பொருள் பாவனை, புகைத்தல் போன்றவற்றுடன் நகம் கடித்தல் போன்ற ஒழுங்கற்ற பழக்கங்கள்.
# கற்பிக்கும் திறன்


**கற்பிக்கும் திறன்** (Teaching Skill)  
கற்பிக்கும் திறன் என்பது வகுப்பறையில் ஆசிரியர் பல்வேறு நிகழ்வுகளை திறம்பட நிகழ்த்துவதை குறிப்பதாகும்.  
இது கற்றல் கற்பித்தல் செயல்முறையில் பெரிதும் பயன்படுகிறது.  
உதரணமாக, விளக்குதல், அறிமுகப்படுத்துதல், கேள்வி எழுப்புதல், வலுவூட்டுதல் என பல திறன்கள் உள்ளன. இவற்றில் முக்கியமாக 13 திறன்கள் பெரிதும் பயன்படுத்தப் படுகின்றன.  
ஆசிரியர் பயிற்சி நிறுவனங்களில் பயிற்சியின்பொழுது நுண்ணிலை கற்பித்தல் மூலம் கற்பிக்கும் திறன்கள் வளர்க்கப் படுகிறது.
# வெசிலின் தோப்பலோவ்



**வெசிலின் தோப்பலோவ்** (*Veselin Topalov*, பி. 15 மார்ச் 1975), ஒரு பல்கேரிய நாட்டு சதுரங்க ஜீயெம் (grandmaster) ஆவார். பீடே உலக சதுரங்க தரவரிசையில் இரண்டாம் இடத்தில் இருப்பவர்; உலக சதுரங்கப் போட்டி 2010-இல் இந்தியாவின் விசுவநாதன் ஆனந்த்தை எதிர்த்து போட்டியிட்டு தோல்வியுற்றார்.  

இவர் 2005- ஆம் ஆண்டு பீடே உலக சதுரங்கப் போட்டியில் வெற்றி பெற்று பீடே உலக சதுரங்க வாகையாளர் பட்டத்தைப் பெற்றார்; 2006-இல் நடந்த உலக சதுரங்கப் போட்டியில் விளாடிமிர் கிராம்னிக்கிடம் தோற்றதன் மூலம் அப்பட்டத்தை இழந்தார். 2005- ஆம் ஆண்டு சதுரங்க ஆஸ்கர் விருதைப் பெற்றார்.  

பீடே உலக சதுரங்க தரவரிசையில் அதிக நாட்கள் முதலிடத்தில் இருந்தவர்கள் பட்டியலில் காசுபரோவ், கார்ப்போவ், பாபி ஃபிசர் ஆகியோருக்கு அடுத்துள்ளார் (27 மாதங்கள்).
# பிரியமான தோழி



***ப்ரியமான தோழி*** (*Priyamaana Thozhi*) 2003ம் ஆண்டு விக்ரமன் இயக்கி வெளியான தமிழ்த் திரைப்படம். இதில் மாதவன், ஜோதிகா, ஸ்ரீதேவி விஜயகுமார், விவேக், மணிவண்ணன், வினீத், லிவிங்க்ஸ்டன், ரமேஷ் கண்ணா, நிரோஷா, ஆர். சுந்தர்ராஜன் ஆகியோர் நடித்திருந்தனர். இப்படத்திற்கு இசையமைத்தவர் எஸ். ஏ. ராஜ்குமார். படத்திற்கான பாடல்களை பா.விஜய் மற்றும் கலைகுமார் எழுதியுள்ளனர். படத்தின் கதை, திரைக்கதை மற்றும் வசனத்தை எழுதியவரும் விகரமனே. ஏ. வி. எம். திரைப்பட நிறுவனம் இப்படத்தை தயாரித்தது.
# ஷாஜகான் (திரைப்படம்)


***ஷாஜகான்*** (*Shahjahan*) என்பது 2001 ஆம் ஆண்டு வெளிவந்த இந்திய தமிழ் மொழி காதல் திரைப்படமாகும். ஆர். பி. சௌத்ரி தயாரிப்பில் இரவியால் எழுதி இயக்கப்பட்டது. இப்படத்தில் விஜய், ரிச்சா பல்லோட் (தமிழ் அறிமுகத்தில்) மற்றும் கிருஷ்ணா ஆகியோர் முக்கிய வேடங்களில் நடித்துள்ளனர். விவேக் மற்றும் கோவை சரளா ஆகியோர் துணை வேடங்களில் நடித்துள்ளனர். மணி சர்மா இசையமைத்த இப்படம் 2001 ஆம் ஆண்டு நவம்பர் மாதம் 14 ஆம் தேதியன்று வெளியானது. ஒரு காதல் மருத்துவரின் காதல் வாழ்க்கை மற்றும் அவரது காதல் வாழ்க்கை எப்படி தெரியாமல் சோகத்தில் முடிகிறது என்பதுதான் படத்தின் கதை. இப்படம் வணிக ரீதியாக வெற்றி பெற்றது மற்றும் 125 நாட்கள் திரையரங்குகளில் ஓடியது.
# மாநகர காவல்



**மாநகர காவல்** 1991ஆம் ஆண்டு வெளியான ஒரு தமிழ்த் திரைப்படம். இதில் விஜயகாந்த், சுமா ஆகியோர் நடித்திருந்தனர். இந்தியப் பிரதமரை படுகொலையிலிருந்து காப்பாற்றும் காவல்துறை அதிகாரியாக விஜயகாந்த் நடித்தார்.  

## பாடல்கள்
இத்திரைப்படத்திற்கு சந்திரபோஸ் இசையமைத்திருந்தார். அனைத்துப் பாடல்களையும் கவிஞர் வாலி இயற்றினார்.  

| 1 | "காலை நேரம்" | கே. ஜே. யேசுதாஸ் | வாலி | 04:21 |
| --- | --- | --- | --- | --- |
| 2 | "தோடி ராகம் பாடவா" | கே. ஜே. யேசுதாஸ், கே. எஸ். சித்ரா | 04:57 |  |
| 3 | "திருவாரூர் தங்கதேர்" | எஸ். பி. சைலஜா | 03:59 |  |
| 4 | "வண்டிக்காரன் சொந்த ஊரு" | எஸ். பி. பாலசுப்பிரமணியம், எஸ். பி. சைலஜா | 05:03 |  |
| 5 | "தலை வாரி பூச்சூடும்" | எஸ். பி. பாலசுப்பிரமணியம் | 04:36 |  |
# காதல் வைரஸ்



***காதல் வைரஸ்*** (*Kadhal Virus*) 2002 இல் வெளியான ஒரு தமிழ்த் திரைப்படம். கதிரின் இயக்கத்தில் வெளிவந்த இத்திரைப்படத்தில் ரிச்சர்டு (அறிமுகம்), ஸ்ரீதேவி (அறிமுகம்), விவேக் மற்றும் பலர் நடித்திருந்தனர். வாலியின் பாடல்களுக்கு ஏ. ஆர். ரகுமான் இசையமைத்திருந்தார்.  
## கதை
தீபக் ஒரு வளர்ந்து வரும் திரைப்படத் தயாரிப்பாளர், தனது முதல் தயாரிப்பை வெளியேற்ற முயற்சிக்கிறார். அவர் கீதாவைச் சந்தித்து காதலிக்கிறார், மேலும் அவரது முதல் படம் தயாரிக்கப்பட்டவுடன் அவருடனான தனது உறவை மேலும் எடுக்க முடிவு செய்கிறார். தவறான புரிதல்கள் அவர்கள் பிரிந்து செல்வதற்கு வழிவகுக்கிறது, மேலும் தீபக்கின் அடுத்த படத்தில் ஒரு பாத்திரத்தை எதிர்பார்க்கும் போராடும் நடிகரான ராஜீவ் உடனான அவரது திருமணம்.
# ஸ்டார் (திரைப்படம்)


***ஸ்டார்*** (*Star*) 2001 ஆம் ஆண்டு சூலை மாதம் 27 ஆம் தேதியன்று வெளிவந்த தமிழ்த் திரைப்படமாகும். பிரவீன் காந்த்தின் இயக்கத்தில் வெளிவந்த இத்திரைப்படத்தில் பிரசாந்த், ஜோதிகா மற்றும் பலர் நடித்துள்ளனர். ஜோடி (1999) திரைப்படத்தின் வெற்றி, இயக்குநர் பிரவீன்காந்தை மீண்டும் பிரசாந்த் மற்றும் சிம்ரனுடன் ஸ்டார் என்ற படத்தில் இணையத் தூண்டியது, ஆனால் சிம்ரன் விரைவில் வெளியேறினார். வைரமுத்து, பிறைசூடன், பழநிபாரதி, பொள்ளாச்சி பாரதி ஆகியோர் எழுதிய பாடல்களுக்கு ஏ. ஆர். ரகுமான் இசையமைத்திருந்தார்.  

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பின்னணி இசையை சபேஷ் முரளி மேற்கொண்டனர்.  
| 1 | "மனசுக்குள் ஒரு புயல்" | சுஜாதா திரிவேதி, எஸ். பி. பாலசுப்பிரமணியம், சாதனா சர்கம் | வைரமுத்து | 5:11 |
| --- | --- | --- | --- | --- |
| 2 | "தோம் கருவில் இருந்தோம்" | சுர்ஜோ பட்டாச்சார்யா, சங்கர் மகாதேவன் | வைரமுத்து | 5:28 |
| 3 | "இரசிகா இரசிகா" | எஸ். பி. பாலசுப்பிரமணியம், சுஜாதா மோகன் | பிறைசூடன் | 6:53 |
| 4 | "மச்சா மச்சினியே" | உண்ணிமேனன், கங்கா சித்தரசு | வைரமுத்து | 5:01 |
| 5 | "அடி நேந்துக்கிட்டேன்" | கார்த்திக், சித்ரா சிவராமன் | பழனிபாரதி | 6:15 |
# பிரெயில் எழுத்து முறை


for "first") can be read.]]  

**புற்றெழுத்து அல்லது பிரெயில்** (*Braille*) என்கிற எழுத்து முறை 1821-இல் பார்வையற்றோர்க்குப் படிக்க உதவ லூயி பிரெயில் என்கிற பிரான்சியரால் உருவாக்கப்பட்ட எழுத்து முறை ஆகும். ஒவ்வொரு பிரெயில் எழுத்தும் ஆறு புள்ளிகள் கொண்டுள்ள செவ்வகக் கலம் ஆகும். புள்ளிகள் 6 இடநிலைகளில் எங்கேயும் உயர்த்தப்பட்டு (2<sup>6</sup>), அதாவது 64 எழுத்துச் சேர்ப்புகள் உருவாக்கப்படலாம். சில இடங்களில் புள்ளிகள் உயர்த்தப்படாமல் அமையலாம். இலக்கணக் குறிகளுக்கு தனி எழுத்துகள் உண்டு.  

பிரெயில் எழுத்து முறையின் கருத்தமைவு நெப்போலியன் கோரிக்கைக்கு ஏற்ப சார்லஸ் பாபேஜ் உருவாக்கிய இரகசிய தொடர்பு முறையில் தோற்றுவிக்கப்பட்டது. பாபேஜ் பார்வையற்றோர் கல்வி நிலையத்தில் லூயி பிரேயிலை சந்தித்து, லூயி பிரெயிலின் ஆலோசனைகளுக்கு ஏற்ப குறிமுறையை மாற்றி அமைத்தார்.  

## பிரெயில் எழுத்துகள்

### ஏனைய குறியீடுகள்
# உயர்ந்த உள்ளம்


***உயர்ந்த உள்ளம்*** (*Uyarndha Ullam*) 1985 ஆம் ஆண்டில் வெளிவந்த தமிழ்த் திரைப்படம். எஸ். பி. முத்துராமனின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா மற்றும் பலர் நடித்திருந்தனர். வாலி, வைரமுத்து ஆகியோரின் பாடல்களுக்கு இளையராஜா இசையமைத்திருந்தார். பஞ்சு அருணாசலம் கதை, திரைக்கதை, வசனம் எழுதியிருந்தார்.  
## கதை

ஆனந்த் மிகப்பெரிய பணக்காரர். கவலையே தெரியாமல், குடிப்பது, சீட்டாடுவது, நண்பர்களுக்கு உதவுவது என்றிருப்பார் ஆனந்த். அவரின் இரக்க குணத்தையும் ஏமாளித்தனத்தையும் புரிந்துகொண்டு, அவரிடம் வேலையாளாகவும் நண்பனாகவும் மாறி, அவரிடம் இருந்து பணத்தை அபகரிப்பார் செல்வம். செலவுக்கு மேல் செலவு செய்து வந்ததாலும் நண்பர்களிடம் சீட்டாடி ஏமாந்ததாலும் ஓட்டாண்டியாகிவிடுவார் ஆனந்த்.  

இந்த நிலையில், வீட்டு வேலைக்காரர் நாகபிள்ளையின் உறவுப் பெண் கீதா மீது காதல். சொத்துகளை இழந்து, வீடு வாசலை இழந்து, நாகபிள்ளையின் குடிசையில் அடைக்கலமாவார். பின்னர், கீதாவின் உதவியுடன் ஆட்டோ ஓட்டுவார். தான் ஒரு பெண்ணை காதலிப்பதாகவும் அவளுக்கு புற்றுநோய் என்று சொல்லி ஆனந்திடம் பணம் பறித்திருப்பார் செல்வம். இறுதியில், அந்தப் பெண்ணை செல்வம் உடன் சேர்த்துவைப்பார், இந்த மோசமான உலகையும் புரிந்துகொள்வார், உள்ளத்தில் உயர்ந்து நிற்கும் ஆனந்தை எல்லோரும் வியந்து பாராட்டுவார்கள் என்பதுடன் நிறைவடைகிறது.  

## நடிகர்கள்
- கமல்ஹாசன் - ஆனந்த்
- அம்பிகா - கீதா
- ராதாரவி - செல்வம்
- வி. கே. ராமசாமி - நாகபிள்ளை
- ஜனகராஜ் - மணி
- ஒய். ஜி. மகேந்திரன்
- கோவை சரளா
- மேஜர் சுந்தரராஜன்
- எஸ்.ஆர்.வீரராகவன்
- உசிலைமணி

## பாடல்கள்
இத்திரைப்படத்திற்கு இளையராஜா இசையமைத்திருந்தார்..  

| **எண்.** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | "எங்கே என் ஜீவனே" | இளையராஜா | வைரமுத்து | 05:02 |
| 2 | "எங்கே என் ஜீவனே" | கே. ஜே. யேசுதாஸ், எஸ். ஜானகி | 04:58 |  |
| 3 | "காலைத் தென்றல்" | பி. சுசீலா | 04:47 |  |
| 4 | "ஓட்டசட்டிய" | எஸ். பி. பாலசுப்பிரமணியம் | வாலி | 04:32 |
| 5 | "வந்தாள் மகாலட்சுமியே" | எஸ். பி. பாலசுப்பிரமணியம் | 04:29 |  |
| 6 | "என்ன வேணும்" | எஸ். பி. பாலசுப்பிரமணியம் | 04:22 | } |
# அனல் காற்று (திரைப்படம்)


**அனல் காற்று** 1983 ஆம் ஆண்டில் வந்த தமிழ்த் திரைப்படமாகும். இயக்குநர் கோமல் சுவாமிநாதனின் இயக்கத்தில் வெளிவந்த இத்திரைப்படத்தில் ராஜேஷ், வனிதா மற்றும் பலர் நடித்துள்ளனர்.  

இளையபாரதியின் பாடல்களுக்கு சங்கர், கணேஷ் இசையமைத்திருந்தனர்.  

## நடிகர்கள்
- இராஜேஷ்
- டெல்லி கணேஷ்
- வனிதா கிருஷ்ணசந்திரன்
- பூவிலங்கு மோகன்
# நக்சல்பாரி


**நக்சல்பாரி** இந்தியாவின் மேற்கு வங்க மாநிலத்தில் இருக்கும் ஓர் கிராமமாகும். இது டார்ஜிலிங் மாவட்டத்தில் சிலிகுரி உட்கோட்டத்தில் உள்ளது. இங்கு 1960களில் விவசாயப் போராட்டங்கள் நடைபெற்றன. இதன் காரணமாகத் துவங்கிய இயக்கமே நக்சல்பாரி இயக்கம் எனப்பெயர் பெற்றுள்ளது.  

## புவியியல் அமைப்பு
நக்சல்பாரி என்ற இடத்தில் அமைந்துள்ளது. இது கடல்மட்டத்தைவிட 152&nbsp;மீட்டர்கள்(501&nbsp;அடி) உயரத்தில் உள்ளது.  

நக்சல்பாரி அமைந்துள்ளப் பகுதி இமயமலையின் அடிவாரத்தில் தராய் வலயத்தில் உள்ளது. நக்சல்பாரியின் மேற்கே, மேச்சி ஆற்றின் அடுத்த கரையில் நேபாளம் உள்ளது. நக்சல்பாரியைச் சுற்றிலும் விளைநிலங்களும், தேயிலைத் தோட்டங்களும் காடுகளும் சிறு கிராமங்களும் 121 ச.கி.மீ பரப்பளவில் அமைந்துள்ளன. இப்பகுதியில் உள்ள பெரிய கிராமங்கள், புராகஞ்ச், ஃகதிகிசா, ஃபான்சிதேவா மற்றும் நக்சல்பாரி ஆகும்.  

## வரலாறு
1967ஆம் ஆண்டு இங்கு நிகழ்ந்த இடதுசாரி ஏழை விவசாயிகளின் எழுச்சி இந்திய அரசியலில் ஓர் முதன்மையான திருப்புமுனையாகும். *உழுபவருக்கே நிலம்* என்ற முழக்கம் இங்கேதான் துவங்கியது. அவர்களது வாழ்விற்கும் நிலஉரிமைகளுக்கும் நடந்த போராட்டத்தை அதிகாரத்தால் அடக்க முயன்றபோது வன்முறை வெடித்தது. போர்முறை வழிகளாலேயே பொதுவுடமை அடைய முடியும் என்று சாரு மசும்தார், கானு சன்யால் போன்ற தலைவர்கள் துவக்கிய வன்முறை இயக்கம் நக்சல்பாரி இயக்கம் அல்லது **நக்சலைட் இயக்கம்** எனவும் அழைக்கப்பட்டது.  

## இதனையும் காண்க
- நக்சல்பாரி இயக்கம்
- சிவப்பு தாழ்வாரம்
- நக்சலைட்
- மாவோயிஸ்ட்
- சிபிஐ எம்எல்
# ஸ்டீபன் கிங்


**இசுடீபன் எட்வின் கிங்** (*Stephen Edwin King*)(பிறப்பு. செப்டம்பர் 21,1947) திகில், குற்றப்புனைவு, அறிவியல் புனைவு, கனவுருப்புனைவு மற்றும் மர்மப் புனைவு உள்ளிட்ட பிற வகைகளையும் எழுதும் சமகாலத்திய எழுத்தாளர் ஆவார். இவர் **திகில் கதைகளின் மன்னர்** என அறியப்படுகிறார். முதன்மையாக தனது புதினங்களுக்காக அறியப்பட்டாலும், இவர் சுமார் 200 சிறுகதைகளையும் எழுதியுள்ளார். அவற்றில் பெரும்பாலானவை தொகுப்புகளாக வெளியிடப்பட்டுள்ளன. திரைப்படங்கள், தொலைக்காட்சி மற்றும் பல ஊடகங்களிலும் இவரது கதைகள் தழுவப்பட்டுள்ளது.  

இவர் *இரிச்சர்ட் பக்மேன்* என்ற புனைப்பெயரிலும் கதைகளை வெளியிட்டுள்ளார். மேலும் பிற எழுத்தாளர்களுடன் இணைந்தும் எழுதியுள்ளார். இவர் புனைகதை அல்லாதவற்றையும் எழுதியுள்ளார்.  

தனது படைப்புகளுக்காக ஓ. ஹென்றி விருதையும், லாஸ் ஏஞ்சல்ஸ் டைம்ஸ் புத்தக பரிசையும் வென்றுள்ளார். அமெரிக்க எழுத்துக்களுக்கு ஆற்றிய பங்களிப்பிற்காக 2003 ஆம் ஆண்டு சர்வதேசப் புத்தக நிறுவனம் தனது புகழ்பெற்ற விருதை வழங்கியது. 2007 ஆம் ஆண்டு அமெரிக்காவின் மர்ம எழுத்தாளர்களிடமிருந்து கிராண்ட் மாஸ்டர் விருது மற்றும் 2014 தேசிய கலைப் பதக்கம் உள்ளிட்ட இலக்கியத்திற்கான ஒட்டுமொத்த பங்களிப்புகளுக்காக கௌரவங்களை வென்றுள்ளார்.  

## வாழ்க்கை
இசுடீபன் கிங் 1947 செப்டம்பர் 21 அன்று மைனேவின் போர்ட்லேண்டில் டொனால்ட் எட்வின் கிங் மற்றும் நெல்லி ரூத் ஆகியோருக்கு மகனாகப் பிறந்தார்.  

இவருடைய தந்தை இவரது இரண்டாவது வயதில் குடும்பத்தை விட்டு வெளியேறினார். இவரது குடும்பம் பல நேரங்களில் பெரும் நிதி நெருக்கடியில் இருந்தனர். இவர்கள் தங்கள்உறவினர்களை நம்பியிருந்தனர். கிங்கிற்கு 11 வயது ஆனபோது, குடும்பம் மைனேவின் டர்ஹாமுக்கு குடிபெயர்ந்தது. அங்கு இவரது தாயார்மனநலம் பாதிக்கப்பட்டவர்களுக்கான ஒரு இல்லத்தில் பராமரிப்பாளராக ஆனார்.  

1966 ஆம் ஆண்டில், கிங் ஓரானோவில் உள்ள மைனே பல்கலைக்கழகத்தில் உதவித்தொகையுடன் சேர்ந்தார். அங்கு ஆங்கிலம் பயின்றார். அங்கு, *தி மைனே கேம்பஸ்* என்ற மாணவர் செய்தித் தாளுக்கு எழுதினார். மேலும் பேராசிரியர்களான *எட்வர்ட் ஹோம்ஸ்* மற்றும் *பர்டன் ஹாட்லன்* ஆகியோர் இவருக்கு வழிகாட்டினர். ஹாட்லன் ஏற்பாடு செய்த ஒரு எழுத்து பட்டறையில் கிங் பங்கேற்றார், அங்கு தபிதா இசுப்ரூஸைக் காதலித்தார். கிங் 1970 இல் ஆங்கிலத்தில் இளங்கலை பட்டம் பெற்றார், அதே ஆண்டு இவரது மகள் நவோமி ரேச்சல் பிறந்தார். கிங் மற்றும் இசுப்ரூஸ் 1971 இல் திருமணம் செய்து கொண்டனர்.  

திடுக்கிடச் செய்யும் மர்மக் கதையான , *த கிளாஸ் ஃப்லோர்* என்ற தனது முதல் கதையை 1967 ஆம் ஆண்டு எழுதி வெளியிட்டார். மைனே பல்கலைக்கழகத்தில் பட்டம் பெற்ற பிறகு, உடனடியாக வேலை கிடைக்காகத காரணத்தால் *காவலீர்* போன்ற பத்திரிகைகளுக்கு சிறுகதைகளை எழுதினார். 1971 ஆம் ஆண்டில், மைனேவின் ஹாம்ப்டனில் உள்ள ஹாம்ப்டன் அகாதமியில் ஆங்கில ஆசிரியராக கிங் பணியமர்த்தப்பட்டார்.  

### விபத்தும் அதன் பின்விளைவுகளும்
ஜூன் 19,1999 அன்று, இசுடீபன் கிங் ஒரு வாகன விபத்த்தில் காயமடைந்து மருத்துவமனையில் சிகிச்சைப் பெற்றார். இந்த விபத்தில் நுரையீரலில் ஏற்பட்ட காயம் காரணமாக இரண்டு வருடங்கள் கழித்து கிங் கடுமையான நுரையீரல் அழற்சியால் பாதிக்கப்பட்டார். தனக்கு ஏற்பட்ட காயங்கள் காரணத்தால் நீண்ட நேரம் அமர்ந்து எழுத முடியாத காரணத்தால் தன்னால் தொடர்ந்து எழுத முடியாது என 2002 ஆம் ஆண்டு முதல் கதைகள் எழுதுவதை நிறுத்தப் போவதாக கிங் அறிவித்தார். ஆனாலும் தனது மனைவியின் துணையுடன் பல கதைகளை எழுதி வெளியிட்டு வருகிறார்.
# பர்மா ராணி


***பர்மா ராணி*** (*Burma Rani*) 1945 ஆம் ஆண்டு வெளிவந்த தமிழ்த் திரைப்படம் ஆகும். டி. ஆர். சுந்தரத்தின் இயக்கத்தில் வெளிவந்த இத்திரைப்படத்தில் ஹொன்னப்ப பாகவதர், கே. எல். வி. வசந்தா, செருக்களத்தூர் சாமா, டி. எஸ். பாலையா, என். எஸ். கிருஷ்ணன், டி. ஏ. மதுரம், மற்றும் பலர் நடித்திருந்தனர். இப்படத்தை கோவை மாடர்ன் தியேட்டர் நிறுவனத்தினர் தயாரித்து வெளியிட்டனர்.  

## கதை

இந்திய விமானப்படை வீரன் கப்டன் குமார் (*ஹொன்னப்ப பாகவதர்*) சப்பானியர் ஆக்கிரமித்த பர்மாவில் விமானத்தாக்குதல் நடத்தும் போது விமானம் பழுதடைய, குமார் தனது சகாக்களுடன் பாரசூட்டில் இறங்கி மாறு உடையில், சப்பானிய சிப்பாய்களை ஏமாற்றி ரங்கூன் பையா கோவிலை அடைகிறான். தனது நண்பரான பெரியபொங்கியிடம், குண்டுராவையும் (*சகஸ்ரநாமம்*), சோனியையும் (*தசரதராவ்*) இரகசியமாக ஒளித்து வைத்து விட்டுத் தன்னைப் பின்தொடர்ந்த வேவுகாரனை ஏமாற்றி விட்டு ஒரு வீட்டு மாடி சாளரம் வழியாக உள்ளே குதிக்கிறான்.  

அந்த வீட்டுக்கு உரியவரான பர்மிய அமைச்சர் ஊசோவின் (*கே. கே. பெருமாள்*) மகள் ராணி (*கே. எல். வி. வசந்தா*) குமாரிடம் அனுதாபம் கொண்டு, தகப்பனுக்குத் தெரியாமல் அவனை மறைத்து வைக்கிறாள். ராணி ஒரு இந்தியப் பெண்ணென்றும், சப்பானிய பொம்மை அரசாங்கத்தின் அமைச்சர் ஊசோவினால் வளர்க்கப்படுகிறவள் என்றும் தெரிந்து கொள்ளுகிறான் குமார். ராணிக்கு குமாரிடமிருந்த அனுதாபம் காதலாக மாறுகிறது.  
|-  
| 3 || *எப்போதும் போல் இன்றும்* || சி. டி. ராஜகாந்தம், குழந்தைகள் || பள்ளிக்கூடப் பாடல்  
|-  
| 4 || *ஈகை மிகும் இந்தியர் நாமே* || கே. எல். வி. வசந்தா || 'ஜீவனகி நாவண்டோலே' மெட்டு  
|-  
| 8 || *பார்த்தா தெரியிலையா* || டி. ஏ. மதுரம் ||  
|-  
| 9 || *சேர்ந்தா இப்படி சேரணும் ஜோடி* || என். எஸ். கிருஷ்ணன், டி. ஏ. மதுரம் ||  
|-  
| 10 || *மெய்யாம் இன்பம் மெய்யாம் இன்பம்* || கே. எல். வி. வசந்தா ||  
|}  

## சப்பானிய எதிர்ப்பு
இந்தப் படத்தில் சப்பானிய எதிர்ப்பு அதிகமாகவே இருந்தது. அதே சமயம் இந்தியாவைப் புகழ்ந்து படத்தின் கதாநாயகி கே. எல். வி. வசந்தா, பாடிய பாடல்:
# மார்த்தாண்ட வர்மா (புதினம்)



***மார்த்தாண்ட வர்மா*** என்பது சி. வி. இராமன் பிள்ளையின் 1981-ல் பிரபலப்படுத்தபட்ட ஒரு மலையாள புதினமாகும். அரசர் இராம வர்மரின் இறுதிக்காலம் முதல் மார்த்தாண்ட வர்மரின் பதவியேற்றம் வரையான வேணாட்டின் (திருவிதாங்கூர்) வரலாற்று விவரணம் கொண்ட ஒரு புராதண கற்பனைக் கதையாகவே இந்த இலக்கியம் படைக்கப்பட்டுள்ளது. மலையாள ஆண்டு கொல்ல ஆண்டு 901-906 (கி. பி. 1727-1732) காலகட்டத்தில்தான் கதை நிகழ்கிறது. தலைப்பு கதாப்பாத்திரத்தை சிம்மாசன வாரிசின் இடத்திலிருந்து அப்புறப்படுத்த பத்மநாபன்த் தம்பி, எட்டு வீட்டில் பிள்ளைமார் போன்றவர்கள் போடும் திட்டங்களிலிருந்து காப்பாற்ற முயற்சி செய்யும் அனந்த பத்மநாபன், மாங்கோயிக்கல் குறுப்பு மற்றும் சுபத்திரா ஆகியோரின் நடவடிக்கைகள் மற்றும் அதுதொடர்பான சம்பவங்கள் ஆகியவையே கதைக்களம். இந்திய துணைக்கண்டம் மற்றும் மேற்கத்திய, வரலாற்று, கலாச்சார மற்றும் இலக்கிய மரபுகள் பற்றிய வளமான குறிப்புகளை, இப்புதினம் பயன்படுத்துகிறது.  

நாவலின் வரலாற்றுக் கூறுகளுக்கு மேலதிகமாக, அனந்தபத்மநாபன் பாருக்குட்டியின் காதல் கதையும், அனந்தபத்மநாபனின் வீரச் செயல்களும் சேர்க்கப்பட்டுள்ளன. அதே நேரத்தில் பாருக்குட்டியின் காதலனுக்கான காத்திருப்பு மற்றும் சுலைகாவின் கோரப்படாத காதல் ஆகியவற்றின் மூலம் உணர்ச்சி மையவாதக் கூறுகள் முன்வைக்கப்படுகின்றன. எட்டு வீட்டில் பிள்ளைகளின் சந்திப்பு, பத்மநாபன் தம்பிக்கு அரியணை உரிமை கோருவது, ஆட்சிக் கவிழ்ப்பு முயற்சி, சுபத்ராவின் தேசபக்திச் நடத்தை மற்றும் இறுதியில் கிளர்ச்சியை அடக்கிய பின் அவளது சோக முடிவு என வேணாட்டின் கடந்த கால அரசியல் வரலாற்றை முன்வைக்கப்படுகிறது. வரலாறு மற்றும் புராதன கற்பனைக் கதை கலவையானது செவ்வியல் பாணியின் மூலம் சாத்தியமாயிருக்கிறது. இது சிறப்பியல்பு உள்ளூர் பேச்சுவழக்குகள், அலங்காரங்கள் மற்றும் வரலாற்று ரீதியாக பொருத்தமான நாடக மற்றும் தொன்மையான மொழி ஆகியவற்றை ஒருங்கிணைக்கிறது.  

மலையாள மொழியிலும், தென்னிந்தியாவிலும் வெளியிடப்பட்ட முதல் வரலாற்றுப் புதினமான மேற்கூறிய படைப்பு 1891 இல் ஆசிரியரால் சுயமாக வெளியிடப்பட்டது. முதல் பதிப்பு சாதகமான மற்றும் கலவையான விமர்சனங்களைப் பெற்றாலும், புத்தக விற்பனை அதிக வருவாயை ஈட்டவில்லை. ஆனால் 1911 இல் வெளியிடப்பட்ட திருத்தப்பட்ட பதிப்பு மிகப்பெரிய வெற்றியைப் பெற்று நன்றாக விற்பனையானது. 1933-ல் வெளிவந்த மார்த்தாண்ட வர்மா திரைப்படத் தழுவல் அந்த நேரத்தில் புத்தக வெளியீட்டாளர்களுடன் சட்டப்பூர்வ தகராறில் ஈடுபட்டதால், பதிப்புரிமை மீறலுக்கு உட்பட்ட மலையாளத்தில் முதல் இலக்கியப் படைப்பாண இந்த புதினம் ஆங்கிலம், தமிழ் மற்றும் இந்தி மொழிகளில் மொழிபெயர்க்கப்பட்டுள்ளது. மேலும் பல முறை சுருக்கப்பட்ட பதிப்புகளாகவும், மேடை, வானொலி, தொலைக்காட்சி மற்றும் காமிக் புத்தகம் போன்ற பிற துறைகளிலும் மாற்றியமைக்கப்பட்டுள்ளது.  

திருவிதாங்கூரின் கதை ஆசிரியரின் பிற்காலப் புதினங்களான *தர்மராஜா* (1913) மற்றும் *ராமராஜபகதூர்* (1918-1919) ஆகியவற்றிலும் தொடர்கிறது. இப்படைப்பு உட்பட இந்த மூன்று புதினங்கள், மலையாள இலக்கியத்தில் *சி.வி.யின் வரலாற்று விவரணங்கள்* மற்றும் *சி.வி.யின் புதினத் முத்தொகுப்பு* என்று அறியப்படுகின்றன. கேரளா மற்றும் தமிழ்நாடு பல்கலைக்கழகங்களின் பாடத்திட்டத்திலும், கேரள மாநில கல்வி ஆராய்ச்சி மற்றும் பயிற்சிக் குழுவின் பாடத்திட்டத்திலும் சேர்க்கப்பட்டுள்ள இப்புதினம் மலையாள இலக்கியத்தின் தலைசிறந்த படைப்புகளில் ஒன்றாகக் கருதப்படுகிறது.  
- குலம் – லெனிண் ராசேந்திரண் இயக்கி 1997-ல் வெளியான ஒரு மலையாள திரைப் படம்.
# மார்த்தாண்ட வர்மா

**மார்த்தாண்ட வர்மா** என்பது கீழ்க்காண்பவைகளில் ஒன்றை குறிக்கலாம்.  

- மார்த்தாண்ட வர்மர் - கி. பி. 1729-1758 காலகட்டத்தில் திருவிதாங்கூர் மன்னர்
- மார்த்தாண்ட வர்மா (நாவல்) - சி. வி. இராமன் பிள்ளையின் ஒரு வரலாற்று புதினம்
- மார்த்தாண்ட வர்மா (திரைப்படம்) - 1933-ல் வெளியாண ஒரு மலையாள திரைப் படம்
---
# விக்கிப்பீடியா:Request to create a new user group

**Request for the Wikimedia Stewards**:  

We need a new user group created. The users in this group should not be able to create new pages in article namespace but they should be able to do every other edit a regular user can do.  

**Purpose**:  

Some users keep adding new articles without responding to community's messages and manual of style. This is especially a problem when large number of users taking part in a non-wiki project do this as a group of users. Such behavior results in needless workload for the community and reduces the quality of our Wikipedia. So, we want to create a new user group as mentioned above which may help in forcing them to improve their existing articles before adding new articles in bulk.  

(Voting ends on May 22nd 21:00 UTC)  

**Support**:  
- --ரவி 18:45, 14 மே 2010 (UTC)
- --குறும்பன் 19:00, 14 மே 2010 (UTC)
- --கார்த்திக் 21:44, 14 மே 2010 (UTC)
- --Kanags <sup>\உரையாடுக</sup> 22:37, 14 மே 2010 (UTC)
- --செல்வா 00:09, 15 மே 2010 (UTC)
- --Theni.M.Subramani 01:09, 15 மே 2010 (UTC)
- --மணியன் 04:28, 15 மே 2010 (UTC)
- -- மாஹிர் 04:38, 15 மே 2010 (UTC)
- -- மயூரநாதன் 19:57, 15 மே 2010 (UTC)
- --அராபத்* عرفات 12:43, 18 மே 2010 (UTC)
- ஹிபாயத்துல்லா 14:48, 18 மே 2010 (UTC)
- --கலை 09:34, 25 மே 2010 (UTC)
**Oppose**:  

**Neutral**:  

**Opinions**:  

மேலே உரையாடியபடி சில பயனர் கணக்குகளை மட்டுறுத்த, பக்சில்லாவில் வழு அறிக்கை ஒன்று பதியப்பட்டுள்ளது. தயவு செய்து, அனைவரும் அங்கு சென்று வாக்களித்தால் விரைவில் இந்த முடிவினைச் செயற்படுத்த உதவியாக இருக்கும். --ரவி 06:03, 25 மே 2010 (UTC)